Omkring klokken 13.50 ringede en dame med sydeuropæisk udseende på den 81-åriges dørklokke på Findsvej i Frederikshavn. Da den ældre kvinde åbnede døren, udgav tricktyven sig for at være hjemmehjælper og prøvede at gå indover dørtærskelen. Men den 81-årige blev mistænksom og afviste straks tricktyven, der forlod boligen. Politiet blev efterfølgende tilkaldt, men de har endnu ikke fået fat på den formodede tyv.

Referat:
En ældre kvinde lod sig ikke narre af en tricktyv, der foregav at være en hjemmehjælper.